Eresus
Eresus (Graece proparoxytono , rarius oxytono ; Neograece Ερεσός) est urbs parva, iam temporibus antiquis nota, quae haud longe ab ora maritima Aegaea distans in occidentali insulae Lesbi parte iacet.

Urbs antiqua 
Eresi antiqui ruinae reperiuntur eodem fere loco, ubi nunc stat vicus Scala Eresi, maris oram adstantes imminente promuntorio abrupto, ubi olim acropolis vel arx civium Eresiorum sita fuit, nomine hodierno Vigilae () distincto.

Eresi nati sunt Theophrastus et Phanias philosophi (hic fuit et rerum gestarum Eresi scriptor); ibidem et Sappho poëtria secundum fontem unum; nummus quidam urbis Eresi sub imperio Romano incusus imaginem Sapphus praebet. Alii fontes eam Mytilenarum oriundam asseverant.

Hordeum in pago Eresio cultum Archestratus saeculo IV a.C.n. super omnia alia cerealia laudavit:

Oppidum hodiernum 
Eresus aevo mediaevali in mediterraneum locum remotus est; ab ora fere 4 km distat. Usque ad annum 2010 Eresus et vicus Antissa demum constituerunt singulum nomine "Eresus-Antissa" (Δήμος Ερεσού-Αντίσσης), in quo et alii vici sex comprehendebantur, scilicet Scala Eresi, Mesotopus, Batusa, Chidera, Sigrium et Pterus. Incolae fere 1100 enumerantur, sed ad Eresum ipsum Scalamque Eresi veniunt quotannis peregrinatores multi inter quos eae feminae quae hodie "Lesbianae" appellantur.

Notae

Nexus externi 
De monte Vigila apud Odysseus 
Consociatio "Theophrastos" Eresiorum
Situs peregrinatoribus destinatus

Bibliographia 
 "Eresus" in 
 Alexander Conze, Reise auf der Insel Lesbos (Hannover: Carl Rümpler, 1869) pp. 27-39 

Loci habitati Aegaei Borealis
Urbes Graecae antiquae
Lesbos
Theophrastus